Den melkittiske kirke

Den melkittiske kirke eller melkittisk-katolske kirke; melkittiske gresk-katolske kirke (arabisk: كنيسة الروم الملكيين الكاثوليك‎, Kanīsat ar-Rūm al-Malakiyyīn al-Kāṯūlīk) er én av den katolske kirkens 23 særkirker. Kirken følger den bysantinske ritus og bruker arabisk som liturgisk språk, men anerkjenner paven som religiøst overhode. Den melkittiske kirke har omtrent 1 600 000 tilhengere, hovedsakelig i Midtøsten, Sør- og Nord-Amerika. I Libanon utgjør melkitter en andel på 4 % av befolkningen.
Særkirkens overhode er den melkittiske patriark av Antiokia, som har sitt sete i Damaskus. Nåværende patriark er Youssef I Absi (siden 2017). Den sporer sin historie tilbake til tidlige kristne i Antiokia ved Orontes på 100-tallet f.Kr., tidligere en del Syria, men nå i Tyrkia. Kristen tro ble introdusert i byen av apostelen Peter.


== Struktur ==
Den melkittiske kirke er organisert i 19 eparkier (bispedømmer), hvorav 14 er erkeeparkier (kursivert i listen; kirkeprovinser og metropolitanbispedømmer er fremhevet i fet). I tillegg kommer seks eksarkater o.l. (mindre skrifttype i listen).

PATRIARKATET ANTIOKIA   
Kirkeprovinsen Antiokia
Damaskus erkeeparki   
Titulærpatriarkatet Alexandria   
vikariatet Egypt og Sudan      
Titulærpatriarkatet Jerusalem   
vikariatet Jerusalem   
Kirkeprovinsen Aleppo
Aleppo erkeeparki   
Kirkeprovinsen Beirut
Beirut og Jbeil erkeeparki   
Kirkeprovinsen Bosra
Bosra-Hauran erkeeparki   
Kirkeprovinsen Homs
Homs erkeeparki   
Kirkeprovinsen Tyr
Tyr erkeeparki   
Baniyas erkeeparki   
Sidon erkeeparki   
Tripoli erkeeparki   
Eksempt (direkte underlagt patriarken)
Akka erkeeparki   
Baalbek erkeeparki   
Latakia erkeeparki   
Petra og Philadelphia erkeeparki   
Zahle-Furzol erkeeparki   
Mexico eparki      (vakant siden 1994)
Montréal eparki   
Newton eparki   
Sydney eparki      
eksarkatet Irak      (vakant siden 2007)
eksarkatet Kuwait   
Immediat (direkte underlagt paven)
eksarkatet Argentina   
eksarkatet Venezuela   
Underlagt romersk-katolske metropolitter
São Paulo eparki      (den romersk-katolske kirkeprovinsen São Paulo)


== Historie ==
Melkittene var opprinnelige ortodokse kristne i dagens Midtøsten, Egypt og Sudan (jf. Faras bispedømme). Navnet betyr keiserlig på arameisk, siden melkittene stod på den bysantinske keiserens side i konsilet i Kalkedon (451), som utløste skismaet mellom de ortodokse og orientalsk-ortodokse kirkene.
Fra 1300-tallet begynte romersk-katolske prester å misjonere i og rundt Damaskus, noe som førte til at mange ortodokse prester konverterte til eller sympatiserte med katolisismen. Da den katolsk-vennlige biskopen Kyrillos VI ble valgt til patriarken av Antiokia i 1724, førte dette til bruddet med den ortodokse kirke. Mens patriarken av Konstantinopel innsatte en motpatriark (som begrunnet den antiokensk-ortodokse kirke), anerkjente pave Benedikt XIII patriarken Kyrillos og tilbød ham en union med den katolske kirken. Den melkittiske kirke var dermed delt i en katolsk og en ortodoks gren, men navnet gikk over på den katolske. Den melkittisk-katolske patriarken av Antiokia beholdt også jurisdiksjonen over Midtøsten og Nord-Afrika, noe som gir seg utslag i hans fulle tittel, patriarken av Antiokia og hele Orienten, av Alexandria og av Jerusalem.


== Referanser ==


== Eksterne lenker ==
(fr) Offisielt nettsted 
(en) Melkite Greek Catholic Church – kategori av bilder, video eller lyd på Commons 
Kirkens hjemmeside
«Giga-Catholic Information» om den melkittiske kirkens hierarki